Савет міністраў Беларусі прыняў дырэктыву, у якой пералічаны падставы для адмовы ў праве на ўезд святарам-грамадзянам замежных дзяржаў і асобам без грамадзянства, запрошаным мясцовымі рэлігійнымі арганізацыямі. Сярод гэтых падстаў ёсць і пункт пра падачу няпэўнай інфармацыі ў дакументах на ўезд, няведанне беларускай ці рускай мовы, здзейсненае раней адміністрацыйнае правапарушэнне і любая папярэдняя адмова ў праве на ўезд у краіну. Замежных рэлігійных лідэраў таксама абавязалі падаваць большую колькасць дакументаў, што значна ўскладняе працэдуру атрымання ўязной візы.